open-index/open-wikipedia-markdown huggingface dataset:
Koripallo kesäolympialaisissa 2016

**[[Koripallo]]ssa** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** 20:tta kertaa. Kilpailut käytiin Arena de Deodorolla, jonne mahtuu yleisöön 5&nbsp;000, sekä OTC Hall 1:ssä, jonne mahtuu yleisöön 16&nbsp;000 henkeä.  Tapahtumia on kaksi, joista toinen miehille ja toinen naisille. Joukkueita tulee kumpaankin tapahtumaan 12. Menestynein maa oli Yhdysvallat, joka voitti sekä miesten että naisten turnauksen. Serbia saavutti hopeaa miesten turnauksessa ja pronssia naisten turnauksessa. Espanja puolestaan sai hopeaa naisten turnauksessa ja pronssia miesten turnauksessa.

Koripalloturnausten osallistujamaiden valintajärjestelmä julkaistiin kesäkuussa 2015. Sekä miehissä että naisissa vain yksi maa, vuoden 2014 ja siten hallitseva maailmanmestari Yhdysvallat, sai suoran osallistumisoikeuden. Isäntämaa Brasiliankaan osallistumisoikeus ei tuolloin ollut vielä varmistunut mutta varmistui elokuussa 2015. Suoraan Rioon pääsivät vuoden 2015 EM-kilpailujen loppuotteluun selviytyneet kaksi maata, ja sijoille 3–7 yltäneet maat osallistuivat jatkokarsintaan.

## Osallistujat

**Miehet**
*
*
*
*
*
*
*
*
*
*
*
*

**Naiset**
*
*
*
*
*
*
*
*
*
*
*
*

## Mitaliyhteenveto

## Mitalitaulukko

## Lähteet

## Aiheesta muualla

*Koripallo Rio de Janeiron 2016 kesäolympialaisten ja -paralympialaisten virallisilla sivuilla.
Leppävalkomittari

**Leppävalkomittari** (*Cabera pusaria*) on hyvin yleinen kesän yöperhonen.

## Koko ja ulkonäkö
Leppävalkomittari on pohjaväriltään puhtaanvalkoinen, hentorakenteinen perhonen. Siipien poikki kulkee kolme harmaansävyistä, reunoiltaan epäselvää poikkiviirua. Etusiiven kaikki poikkiviirut ovat suoria eivätkä ne takasiivessäkään mutkittele. Koiraan tuntosarvet ovat tuuhean sulkamaiset.

Leppävalkomittarista tunnetaan tasaisen harmaa värimuoto f. *heyeraria*.

Laji muistuttaa paljon pajuvalkomittaria (*Cabera exanthemalis*), mutta sen saattaa sekoittaa myös muutamiin lehtimittarilajeihin.

## Levinneisyys ja lentoaika
Leppävalkomittari elää Länsi-Euroopasta Japaniin ulottuvalla alueella. Suomessa sitä tavataan pitkälle Lappiin saakka. Aikuiset perhoset ovat lennossa kesäkuun alusta elokuun alkuun. Joinakin vuosina tavattava toinen sukupolvi on hyvin vähälukuinen ja lentää syyskuuhun saakka.

## Elinympäristö ja elintavat
Leppävalkomittari on jokseenkin kaikkialla esiintyvä ja huomattavan yleinen perhonen, joka on elinpaikallaan yleensä runsas ja saattaa esiintyä jopa massoittain. Perhoset lentävät pääasiassa yöllä ja käyvät kukilla. Se lentää harvoin päivällä, mutta lähtee häirittynä helposti lentoon silloinkin. Leppävalkomittareita voi houkutella sekä valolla että syötillä. Talvehtii kotelona.

## Ravintokasvi
Toukka on monilla lehtipuilla elävä polyfagi. Erityisesti se kuitenkin elää lepillä (*Alnus*) ja koivuilla (*Betula*).

## Lähteet

## Aiheesta muualla
* Suomen Perhoset: Leppävalkomittari
* toukka
Emmanuel Otteh

**Emmanuel Otteh** (1927 – 27. heinäkuuta 2012) oli nigerialainen roomalaiskatolinen piispa. Hänet vihittiin papiksi Onitshan arkkihiippakuntaan 30. heinäkuuta 1961 ja nimitettiin sen vihkipiispaksi sekä Covan titulaaripiispaksi 11. kesäkuuta 1990. Piispaksi vihkiminen seurasi 2. syyskuuta. Pääkonsekraattorina toimi Francis Arinze, jota avustivat Stephen Nweke Ezeanya ja Michael Ugwu Eneja.

8. marraskuuta 1996 Otteh sai nimityksen Issele-Ukun piispaksi, jona hän toimi, kunnes jäi eläkkeelle 14. marraskuuta 2003.

## Lähteet
Sara Sieppi

**Sara Josefina Sieppi** (s. 3. kesäkuuta 1991 Tornio) on suomalainen tv-juontaja, sosiaalisen median sisällöntuottaja ja vuoden 2011 Miss Suomi.

Sara Sieppi sijoittui vuoden 2011 Miss Suomi -kilpailussa ensimmäiseksi perintöprinsessaksi, mutta nousi Miss Suomeksi Pia Pakarisen (Lamberg) luovuttua kruunustaan 16. syyskuuta 2011. Sieppi kruunattiin virallisesti Miss Suomeksi 26. syyskuuta juhlatilaisuudessa Helsingin Punavuoressa sijaitsevassa tanssikoulussa. Hänen ensimmäinen edustusmatkansa oli loka–marraskuussa järjestetty Miss Maailma -kilpailu. Sieppi sijoittui kilpailussa sijalle 110.

Missivuotensa jälkeen Sieppi on toiminut juontajana televisiossa ja yleisötilaisuuksissa. Hän on juontanut Nelosen ohjelmia *[[Paratiisihotelli Suomi]]* (syksy 2015, syksy 2017), *[[Ummikot ulkomailla]]* (kevät 2016) ja *[[Kiss Bang Love Suomi]]* (syksy 2016). Hän juonsi myös vuoden 2016 Miss Helsinki -kilpailun finaalin. Lisäksi vuodesta 2018 alkaen hän toimi TV5:n *[[Onnenpyörä]]*-ohjelman kirjainten kääntäjänä.

Sieppi on myös kilpaillut tosi-tv-ohjelmissa. Vuonna 2013 hän osallistui *[[Julkkis Big Brother]]* -ohjelmaan. Hän on ollut kilpailijana myös *[[Martina ja hengenpelastajat]]-,* *[[Viidakon tähtöset]]*- ja *[[Selviytyjät Suomi]]* -ohjelmissa.

Siepistä julkaistiin marraskuussa 2024 Otavan kustantama, Wilma Ruohiston kirjoittama elämäkertakirja *Sara Sieppi – Oliks sulla vielä jotain?* . 

## Juontajana

 Onnenpyörässä pääjuontaja on Jethro Rostedt. Sieppi on Onnenpyörä-tyttö eli kirjaimen kääntäjä.

## Yksityiselämä
Sieppi valmistui keväällä 2016 meikkitaiteilijaksi.

Sieppi seurusteli vuodesta 2015 lähtien ja asui avoliitossa vuodet 2016–2018 Roope Salmisen kanssa Helsingissä. He erosivat syyskuussa 2018. Sieppi seurustelee Suomen maajoukkueessa pelaavan jalkapalloilija Pyry Soirin kanssa.

Hän piti Jutta Larmin kanssa Boho-tyylistä sisustuskauppaa verkossa vuoden verran 2020–2021. Saralla on veli nimeltä Artturi.

## Lähteet

## Aiheesta muualla
* Sara Sieppi - näin missi ja instagram-tähti on muuttunut MSN.fi
Nyrkkeily kesäolympialaisissa 2016

**[[Nyrkkeily]]ssä** kilpailtiin **[[Kesäolympialaiset 2016|Rio de Janeiron 2016 kesäolympialaisissa]]** 25:ttä kertaa. Kilpailut käytiin 6.–21. elokuuta Riocentro Pavilhão 2:ssa, jonne mahtuu yleisöön 9&nbsp;000 henkeä.

Kansainvälisen nyrkkeilyliiton alkukesällä 2016 tekemän päätöksen mukaan myös ammattinyrkkeilijöillä oli Riossa historian ensimmäisen kerran mahdollisuus kilpailla kesäolympialaisissa.

## Mitalistit
### Miehet

### Naiset

## Mitalitaulukko

## Lähteet

## Aiheesta muualla

* Nyrkkeily Rio de Janeiron 2016 kesäolympialaisten ja -paralympialaisten virallisilla sivuilla.
Pajuvalkomittari

**Pajuvalkomittari** (*Cabera exanthemata*) on lovimittareihin kuuluva, yleinen yöperhoslaji.

## Koko ja ulkonäkö
Pajuvalkomittari on hieman kellertävän valkoinen, keskikokoinen perhonen. Siivet ovat kauttaaltaan hyvin pienten ruskehtavien pisteiden kirjomat, ja siipien poikki kulkee kolme vaalean kellanruskeaa ja reunoiltaan sameaa poikkiviirua, jotka saattavat varsinkin naarailla erottua vain heikosti. Uloin poikkiviiru kaartuu siiven etuosassa siiven tyveä kohti, ja takasiivessä poikkiviirut muodostavat kaarevan kulman. Etusiiven etureunassa on usein myös vaaleanruskeaa sävyä. Koiraan tuntosarvet ovat selvästi kaksoiskampamaiset. Siipiväli on 26&ndash;30&nbsp;mm.

Pajuvalkomittari muistuttaa ulkonäöltään paljon monia lehtimittarilajeja sekä läheistä sukua olevaa leppävalkomittaria (*Cabera pusaria*).

## Levinneisyys ja lentoaika
Lajia tavataan läntisestä Euroopasta Keski-Aasian poikki Japaniin, ja sen levinneisyys kattaa lisäksi laajan osan Pohjois-Amerikkaa. Suomessa lajin levinneisyys kattaa lähes koko maan ja se on runsaslukuinen. Perhonen lentää kesäkuun alusta heinäkuun lopulle. Paljon vähälukuisempi toinen sukupolvi lentää jopa syyskuulle.

## Elinympäristö ja elintavat
Laji elää erilaisilla pajuja kasvavilla paikoilla, kuten kosteissa metsissä ja metsänlaidoilla, puistoissa, puutarhoissa, soilla sekä pensaikkoisilla niityillä. Perhoset lentävät yöllä ja käyvät juomassa mettä kukista, mutta häirittynä lähtee lentoon päivälläkin. Perhosia voi saada tulemaan sekä valolle että syötille. Kotelo talvehtii.

## Ravintokasvi
Toukka elää pajuilla (*Salix*), mutta myös metsähaavalla (*Populus tremula*).

## Lähteet

## Aiheesta muualla
* Suomen Perhoset: Pajuvalkomittari
* Kuva toukasta
Odo Fusi Pecci

**Odo Fusi Pecci** (29. kesäkuuta 1920 Cingoli – 20. maaliskuuta 2016) oli italialainen roomalaiskatolinen piispa. Hänet vihittiin papiksi 19. joulukuuta 1942 ja nimitettiin Senigallian hiippakunnan piispaksi 15. heinäkuuta 1971. Piispaksi vihkiminen seurasi 29. elokuuta. Pääkonsekraattorina toimi Ersilio Tonini, jota avustivat Aurelio Sabattani ja Costanzo Micci.

Fusi Pecci jäi eläkkeelle 21. tammikuuta 1997.

## Lähteet
Muovitasku

**Muovitasku** on kahdesta muovikalvosta tehty tasku, jotka on liimattu kiinni yleensä yhdeltä pitkältä ja yhdeltä kapealta sivulta. Sen sisään on helppo laittaa yksi tai useampi paperiarkki, jotta ne pysyisivät yhdessä tai eivät likaantuisi ihmisten niitä selaillessa, jos muovitaskut ovat kiinni mapissa. Tyypillisiä kokoja ovat A6, A4, mutta isompiakin on.

Alkuaikoina muovitaskut tehtiin sellaisesta muovista, jonka pehmennyksessä käytettiin teollisuusliuottimia. Tämän seurauksena niistä lähti voimakas, muovinen tuoksu. Liuottimen haihduttua taskut muuttuivat hauraiksi ja koviksi, jolloin ne hajosivat hellässäkin käytössä. Nykyisissä muovitaskuissa materiaalit on korvattu uudenaikaisemmilla muoveilla, jossa pehmentimien tarve on vähäisempi tai olematon.

Muovitaskuja on olemassa monenlaisiin tarkoituksiin. Eri mallisia taskuja on valmistettu ainakin käyntikorteille, keräilykorteille, disketeille, CD-levyille ja valokuville.
Kilpiruuniyökkönen

**Kilpiruuniyökkönen** (*Xestia c-nigrum*) on Etelä- ja Keski-Suomessa yleinen loppukesän ja syksyn yöperhoslaji. Vanhemmassa kirjallisuudessa sitä kutsutaan kilpimaayökköseksi.

## Koko ja ulkonäkö
Etusiipien pohjaväri on harmaanruskea, usein hiukan violettiin vivahtava, ja siipi on etureunastaan selvästi takareunaa tummempi. Siiven keskellä on suorakaiteen muotoinen mustanruskea kuvio, jonka vaaleanruskea ja siiven etureunaa kohti voimakkaasti levenevä rengastäplä tekee hieman c-kirjaimen muotoiseksi. Sisempi poikkiviiru erottuu yleensä vaaleampana, mutta ulompi poikkiviiru on hyvin himmeä. Siiven ulkoreunan aaltoviiru erottuu melko heikosti, mutta sen kohdalla siiven etureunassa on musta täplä. Siiven käski on hieman tummempi. Takasiivet ovat vaaleanharmaat, ulkoreunasta vähän tummemmat. Siipiväli on 34&ndash;40&nbsp;mm.

Melko samannäköinen laji on kolmioruuniyökkönen (*Xestia triangulum*).

## Levinneisyys ja lentoaika
Kilpiruuniyökkönen on lähes kosmopoliittinen laji, jota tavataan Euroopan lisäksi suuressa osassa Aasiaa sekä Pohjois- ja Etelä-Amerikassa. Suomessa kilpiruuniyökköstä on tavattu Etelä-Lapissa saakka. Perhoset lentävät kesäkuun loppupuolelta elokuun alkuun. Joskus lajilla on toinen sukupolvi elokuun lopulta lokakuun alkuun.

## Elinympäristö ja elintavat
Laji elää monenlaisissa elinympäristöissä joka viihtyy niin kulttuuriympäristöissä kuin lehti- ja sekametsissä, kedoilla ja pensaikkoisilla niityillä. Perhonen lentää yöllä ja käy mielellään kukilla. Niitä lentää myös kirkkaiden valojen luokse sekä makealle syötille. Keskenkasvuinen toukka talvehtii.

## Ravintokasvi
Toukka syö monia ruohovartisia kasveja, erityisesti kuitenkin nokkosta.

## Lähteet

## Aiheesta muualla
* Moths and Butterflies of Europe and North Africa
Leo Schwarz

**Leo Schwarz** (9. lokakuuta 1931 – 26. marraskuuta 2018) oli saksalainen roomalaiskatolinen piispa. Hänet vihittiin papiksi Trierin hiippakuntaan 31. heinäkuuta 1960 ja nimitettiin Trierin vihkipiispaksi sekä Abbir Germanicianan titulaaripiispaksi 4. tammikuuta 1982. Piispaksi vihkiminen seurasi 28. maaliskuuta. Pääkonsekraattorina toimi Hermann Josef Spital, jota avustivat Carl Schmidt ja Óscar Andrés Rodríguez Maradiaga.

Schwarz jäi eläkkeelle 14. maaliskuuta 2006.

## Lähteet
Maximilian Ziegelbauer

**Maximilian Ziegelbauer** (6. syyskuuta 1923 Memmingen – 21. marraskuuta 2016) oli saksalainen roomalaiskatolinen piispa. Hänet vihittiin papiksi Augsburgin hiippakuntaan 21. toukokuuta 1950 ja nimitettiin sen vihkipiispaksi sekä Lapdan titulaaripiispaksi 2. elokuuta 1983. Piispaksi vihkiminen seurasi 22. lokakuuta 1983. Pääkonsekraattorina toimi Josef Stimpfle, jota avustivat Manfred Müller ja Rudolf Schmid.

Ziegelbauer jäi eläkkeelle 7. syyskuuta 1998.

## Lähteet
Hagenuk e100

**Hagenuk e 100** on matkapuhelin, jossa on suuret näppäimet ja näyttö. Puhelin on seniorikännykkä, joka on tarkoitettu soittamiseen ja tekstiviestittelyyn. Puhelin on voittanut iF Design Gold 2010 palkinnon ja se on Tekniikan maailman suosittelema 5/2011. 

Puhelimessa on mm. kirkas led-taskulamppu, sos-kytkin, laskin, radio ja värinähälytin. Sitä on saatavilla punaisena, mustana ja valkoisena.

Hagenuk  on vuonna 1899 perustettu tunnettu saksalainen tuotemerkki.

## Lähteet

## Aiheesta muualla
* Suomenkielinen Hagenuk e 100 -tuote-esittely
* Puhelin suomenkielinen käyttöohje
Matthias Wehr

**Matthias Wehr** (6. maaliskuuta 1892 – 6. marraskuuta 1967) oli saksalainen roomalaiskatolinen piispa. Hänet vihittiin papiksi Trierin hiippakuntaan 26. maaliskuuta 1922 ja nimitettiin sen koadjuuttoripiispaksi sekä Helenopolis in Palaestinan titulaaripiispaksi 3. elokuuta 1951. Piispaksi vihkiminen seurasi 29. lokakuuta. Pääkonsekraattorina toimi Aloisius Joseph Muench.

20. joulukuuta 1951 Wehristä tuli Trierin piispa, jona hän toimi, kunnes jäi eläkkeelle 19. marraskuuta 1966. Eläkkeelle jäädessään hän sai nimityksen Rusucan titulaaripiispaksi, jona hän toimi, kunnes kuoli vuotta myöhemmin. Hän osallistui Vatikaanin toiseen kirkolliskokoukseen.

## Lähteet
San Francisco Giants

**San Francisco Giants** on yhdysvaltalainen ammattilaisbaseballjoukkue, joka pelaa Major League Baseball -sarjan National Leaguessa. Giants on kahdeksankertainen World Series -voittaja.

Seuran omistaa Greg Johnson. Giants oli vuonna 2023 *[[Forbes]]in* listauksessa maailman 49. arvokkain urheiluseura 3,7 miljardin dollarin arvolla.

## Historia
Giants pelasi alun perin nimellä New York Gothams Polo Groundsin baseballkentällä New Yorkissa. Nimi vaihtui Giants'iksi kahden kauden jälkeen. Vuoden 1957 kauden jälkeen joukkue muutti Kaliforniaan. Nykyään joukkue pelaa AT&T Parkin kentällä.

New York Giants voitti National Leaguen mestaruuden 1904. Sinä vuonna ei pelattu World Series -finaalia. Seuraavana vuonna joukkue voitti jälleen National Leaguen ja eteni World Series -loppuotteluun, jossa se kaatoi Philadelphia Athleticsin otteluvoitoin 4–1. Giants voitti National Leaguen myös vuosina 1911–1913, mutta hävisi jokaisena vuonna World Series -finaalin. Vuonna 1911 se hävisi Philadelphia Athleticsille voitoin 2–4, seuraavana vuonna Boston Red Soxille 3–4 ja 1913 jälleen Philadelphia Athleticsille 1–4. Seuraavan National League -mestaruutensa Giants voitti vuonna 1917. Se taipui kuitenkin Chicago White Soxille World Series -loppuottelussa voitoin 2–4.

## Lähteet

## Aiheesta muualla

*San Francisco Giantsin viralliset sivut
Kolmioruuniyökkönen

**Kolmioruuniyökkönen** (*Xestia triangulum*) on yleinen yöperhoslaji. Aikaisemmin siitä käytettiin nimeä kolmiomaayökkönen.

## Koko ja ulkonäkö
Kolmioruuniyökkönen on keskikokoinen, ruskea yökkönen, jonka siivet ovat pituuteensa nähden melko leveät. Etusiipien pohjaväri on punertavan ruskea. Siiven keskiosassa on tumma suorakaiteen muotoinen kuvio, johon vaaleanruskea rengastäplä tekee syvän loven tai jakaa sen jopa kahtia. Sisempi ja ulompi poikkiviiru ovat vaaleat ja siiven keskiosan puolelta tummavarjoiset. Sisempi poikkiviiru tekee terävän mutkan. Aaltoviirun kohdalla siiven etureunassa on tummanruskea täplä. Takasiivet ovat harmaanruskeat, lähes yhtä tummat kuin etusiivet. Pään takana on karvainen kaulus, joka on alaosastaan vaaleampi ja vaalean poikkiviirun yläpuolelta tumma. Siipiväli on 36&ndash;46&nbsp;mm.

Kolmioruuniyökkösen voi sekoittaa lähinnä kilpiruuniyökköseen (*Xestia c-nigrum*).

## Levinneisyys ja lentoaika
Kolmioruuniyökkösen levinneisyys ulottuu Pyreneiltä Keski-Euroopan poikki Skandinaviaan, Kaukasukselle ja Keski-Aasiaan. Suomessa se on erittäin yleinen mutta melko eteläinen laji, jonka pohjoisimmat havainnot ovat Kainuusta. Perhoset lentävät yhtenä sukupolvena kesäkuun lopulta elokuun puoleen väliin.

## Elinympäristö ja elintavat
Laji on pääasiassa kosteiden lehtojen, lehti- ja sekametsien asukki, joka viihtyy myös puistoissa ja puutarhoissa mutta joskus kuivemmillakin paikoilla. Aikuiset perhoset lepäävät päivisin ja lähtevät liikkeelle hämärän laskeuduttua. Ne lentävät sekä valolle että syötille. Toukka talvehtii keskenkasvuisena.

## Ravintokasvi
Toukka on monilla eri kasveilla elävä polyfagi.

## Lähteet

## Aiheesta muualla
* Moths and Butterflies of Europe and North Africa 
* lepiforum.de
Senioripuhelin

**Senioripuhelin** on helppokäyttöinen matkapuhelin, jossa on tyypillisesti suuret valaistut näppäimet, vähän toimintoja ja suuri näyttö. Seniori- ja turvapuhelimissa on muutenkin huomioitu varttuneemman väestön tarpeet, eli soittaminen ennalta määriteltyihin lähipiirin numeroihin onnistuu yhden näppäimen painalluksella. Osa senioripuhelimista toimitetaan turvarannekkeen kanssa, jolloin puhelun soittaminen lähipiiriin kuuluville onnistuu rannekkeen SOS-nappia painamalla. Senioripuhelimien tunnettuja valmistajia ovat muun muassa Denver, Doro ja Maxcom.


 Doro phone for seniors (16103442603).jpg|Doro PhoneEasy 613.
 Doro phone for seniors (16723387215).jpg|Doro Liberto 820 mini.


## Aiheesta muualla
*Kuluttaja-lehden vertailu senioripuhelimista (2013)  (kuluttaja.fi)
*Kuluttaja-lehden vertailu senioripuhelimista (2010) (kuluttaja.fi)
*TM testi: Seniorikännykät (2009) (tekniikanmaailma.fi)
Novosokolnikin rautatieasema

**Novosokolnikin rautatieasema** () on Novosokolnikin kaupungissa Venäjän Pihkovan alueen eteläosissa sijaitseva rautatieasema.  Asema on Venäjän rautateiden tärkeä kauttakulku- ja risteysasema Pietarista etelään Valko-Venäjälle ja Ukrainaan vievän sekä Moskovan ja Riian välisen radan varrella. Aseman kautta liikennöi päivittäin kymmeniä junavuoroja eri puolille Venäjää, Valko-Venäjää, Ukrainaa, Baltiaa ja Keski-Eurooppaa. 

Venäjän rautateiden aluejaossa asema kuuluu läntiseen Lokakuun rautateiden toimialueeseen. 

## Lähteet

## Aiheesta muualla

* Venäjän rautateiden matkustajaliikenteen sivut, sis. aikatauluhaku  (rzd.ru)
* Расписание поездов по станции Новосокольники. Отправление. - Novosokolnikin aseman kaukojunien aikatauluja  (rasp.yandex.ru)
* Расписание электричек по станции  Новосокольники. Отправление. - Novosokolnikin aseman lähijunien aikatauluja  (rasp.yandex.ru)
* Aikatauluhaku Novosokolnikin asemalle (kaukojunat)  (poezda.net)
* Pihkovan alueen rautatiehallinnon asemakartta Pietari-Vitsebsk radalle linkkeineen  (pskovrail.narod.ru)
* Lokakuun rautateiden rataverkon jpg-kartta väliasemineen 
*  ,  (parovoz.com)
Willie ”Big Eyes” Smith

**Willie ”Big Eyes” Smith** (19. tammikuuta 1936 – 16. syyskuuta 2011) oli yhdysvaltalainen bluesmuusikko. Smith sai Grammy-palkinnon vuonna 2011 parhaasta bluesalbumista.

Grammy-palkittu levy oli *Joined at the Hip*, jonka hän äänitti Joe Willie ”Pinetop” Perkinsin kanssa. Perkins kuoli aiemmin samana vuonna.

## Lähteet
William Smith

**William**, **Willie**, **Will** tai **Bill Smith** tarkoittaa seuraavia henkilöitä:

## Musiikki
* Barkin’ Bill Smith (1928–2000), yhdysvaltalainen blueslaulaja
* Bill Smith (s. 1926), yhdysvaltalainen klarinetisti, säveltäjä ja musiikin professori Washingtonin yliopistossa
* Bill Smith (s. 1938), kanadalainen muusikko ja kirjailija
* William Charles Smith (1881–1971), englantilainen musiikkitieteilijä
* William Smith (1603–1645), englantilainen säveltäjä Durhamista
* William ”Smitty” Smith (1944–1997), kanadalainen kosketinsoittaja
* Willie ”Big Eyes” Smith (1936–2011), yhdysvaltalainen bluesmuusikko
* Willie ”The Lion” Smith (1893–1973), yhdysvaltalainen jazzpianisti
* Willie Smith (1910–1967), yhdysvaltalainen alttosaksofonisti

## Urheilu
* Bill Smith (1934–1996/1997), yhdysvaltalainen pokerin pelaaja
* Will Smith (1981–2016), yhdysvaltalainen amerikkalaisen jalkapallon pelaaja
* Will Smith (s. 2005), yhdysvaltalainen jääkiekkoilija
* William Smith (1877–1953), kanadalainen ampuja
* William Smith (1886–1937), englantilainen maahockeyn pelaaja
* William Smith (1893–1958), eteläafrikkalainen pyöräilijä
* William Smith (1904–1955), eteläafrikkalainen nyrkkeilijä ja olympiavoittaja
* William Smith (1924–2013), yhdysvaltalainen uimari ja olympiavoittaja
* William Smith (1928–2018), yhdysvaltalainen painija ja olympiavoittaja
* Willie Smith (1876–1916), skottilainen golfaaja
* Willie Smith (1886–1982), englantilainen biljardin pelaaja
* Willie Smith (s. 1956), yhdysvaltalainen juoksija ja olympiavoittaja

## Politiikka
* William Alden Smith (1859–1932), yhdysvaltalainen poliitikko ja senaattori
* William Hugh Smith (1826–1899), yhdysvaltalainen poliitikko, Alabaman kuvernööri 1868–1870
* William Henry Smith (yhdysvaltalainen poliitikko) (1833–1896), sanomalehtimies ja poliitikko
* William Henry Smith (kanadalainen poliitikko) (1826–1890), lakimies ja poliitikko

## Näyttelijä
* Will Smith (s. 1968), yhdysvaltalainen näyttelijä
* William Smith (1933–2021), yhdysvaltalainen näyttelijä

## Muita
* William Jay Smith (1918–2015), yhdysvaltalainen runoilija
* William Smith (1769–1839), englantilainen geologi
* William Smith (1790–1847), englantilainen merikapteeni
* William Smith (1813–1893), englantilainen kielitieteilijä ja leksikografi
* William H. Smith (sotilas) (1847–1877), yhdysvaltalainen sotilas
* William Henry Smith (1792–1865), liikemies ja WHSmith-lehtikojuketjun perustaja
* William Henry Smith (1825–1891), edellisen poika, liikemies ja poliitikko.
Williams Point

**Williams Point** on Antarktiksen Eteläisiin Shetlandinsaariin kuuluvan Livingstoninsaaren pohjoisin kärki. Se kuuluu Varnan niemimaahan ja sen erottaa pohjoispuolella olevasta Zed Islandsista Iglika Passage.

Eteläisten Shetlandinsaarten löytymisestä ilmoitti 1819 William Smith, joka oli priki *Williamsin* kapteeni ja nähnyt kohdan 19. helmikuuta samana vuonna. Vuonna 1820 eräässä julkaisussa sanotaan, että Smith antoi lähellä olevalle kohdalle nimen ”Williams”. Viime vuosina nimi Williams Point on vakiintunut paikan nimeksi kansainvälisessä käytössä.

## Lähteet
* SCAR Composite Antarctic Gazetteer.
Skippy

**Skippy** voi tarkoittaa muun muassa seuraavia asioita:

* *[[Skippy (televisiosarja)|Skippy]]* (*Skippy the Bush Kangaroo*), australialainen televisiosarja ja siinä esiintyvä kenguruhahmo
* Skippy eli Asta, koiranäyttelijä muun muassa vuoden 1934 yhdysvaltalaisessa elokuvassa *[[Pettävä varjo]]*
* *[[Papan poika seikkailemassa]]* (*Skippy*), yhdysvaltalainen elokuva vuodelta 1931
* Skippy, Percy Crosbyn piirtämä strippisarjakuva
* Skippy, maapähkinävoimerkki
* Skippy Williams (1916–1994), yhdysvaltalainen jazzsaksofonisti.
Angelo Acerbi

**Angelo Acerbi** (s. 23. syyskuuta 1925) on italialainen roomalaiskatolinen arkkipiispa, joka on luonut uran Pyhän istuimen diplomaattina. Hänet vihittiin papiksi 27. maaliskuuta 1948 ja nimitettiin Zellan titulaariarkkipiispaksi sekä apostoliseksi pro-nuntiukseksi Uuteen-Seelantiin 22. kesäkuuta 1974. Piispaksi vihkiminen seurasi 30. kesäkuuta. Pääkonsekraattorina toimi paavi Paavali VI, jota avustivat Giovanni Benelli ja Duraisamy Simon Lourdusamy.

14. elokuuta 1979 Acerbi sai nimityksen apostoliseksi nuntiukseksi Kolumbiaan, 28. maaliskuuta 1990 Unkariin, 13. tammikuuta 1994 Moldovaan ja 8. helmikuuta 1997 Alankomaihin. Hän jäi eläkkeelle 27. helmikuuta 2001.

Acerbi nimitettiin Maltan ritarikunnan prelaatiksi 21. kesäkuuta 2001. Vuonna 2008 hänet nimitettiin Italian tasavallan ansioritarikunnan suurupseeriksi.

## Lähteet
Europassi

**Europassi** on Euroopan komission kehittämä järjestelmä, jonka avulla opiskelijat ja työntekijät voivat osoittaa osaamisensa työmarkkinoilla ja koulutuksessa. Europassiin kuuluu kuusi asiakirjaa, jotka on kehitetty helpottamaan opiskelijoiden ja työntekijöiden liikkuvuutta Euroopassa. Europassin asiakirjat ovat käytössä samanmuotoisina kaikissa EU/ETA-maissa. Suomen Europass-keskuksena toimii Opetushallitus. Se hallinnoi ja kehittää Europassin asiakirjoja sekä tiedottaa Europassista.

Europassin asiakirjat ovat:
* ansioluettelo 
* kielipassi, kielitaidon kuvaus kuusiportaisella taitotasoasteikolla
* liikkuvuustodistus, toisessa Euroopan valtiossa oppimistarkoituksessa vietetyt jaksot
* ammatillisen tutkintotodistusten kansainväliseen käyttöön tarkoitettu liite (*Certificate Supplement*)
* korkeakoulututkintotodistuksen kansainväliseen käyttöön tarkoitettu liite (*Diploma Supplement*) 
* sähköinen portfolio  *(European Skills Passport).* 

## 1990-luvun alun Europassi
Ennen Suomen EU-jäsenyyttä Suomen opetusministeriön piirissä ideoitiin nuorille suunnattu Europassi-kortti. Se perustui muissa Euroopan neuvoston jäsenmaissa suosiota saaneeseen nuorisokorttiin, jonka tarkoitus oli auttaa eri maiden nuoria matkustamaan Euroopassa erilaisia alennuksia tarjoamalla. Kortin suomalaisversion kehittelyyn otettiin mukaan nuorisojärjestöjä ja pyrittiin saamaan yhteistyökumppaneiksi suomalaisyrityksiä, jotka kuitenkin suhtautuivat penseästi alennusten myöntämiseen nuorille. Kortin 150 markan hintaan sisältyi muun muassa vakuutusosakeyhtiö Eurooppalaisen myöntämä matkavakuutus. Näkyvästä mainonnasta huolimatta kortin suosio jäi vähäiseksi Suomen 1990-luvun alun lamassa. Alkukesästä 1991 lanseeratun kortin tavoitteena oli saada sen vuoden loppuun sata tuhatta käyttäjää, mutta kortin hankki vain viitisen tuhatta nuorta, valtaosa 17–19-vuotiaita uusmaalaisia. Syksyllä 1991 Europassi-kortin myynti lopetettiin ja sitä markkinoinut Suomen Nuorisokortti Oy asetettiin konkurssiin.

## Lähteet

 
## Aiheesta muualla
* Europassi
Kuivuusindeksi

**Kuivuusindeksi** on suhdeluku, jolla määritellään ilmaston kuivuutta tietyllä alueella.

Kaavoja kuivuusindeksin laskemiselle on esitetty monia, mutta alkuperäistä englanninkielistä termiä *Aridity Index* käytettiin alkujaan C. W. Thornthwaiten vuonna 1948 kehittämään kaavaan. Kuivuusindeksin määritteleminen ei ole kovinkaan yksinkertaista, sillä kuivuus aiheutuu sadannan, lämpötilan ja haihtumisen yhteisvaikutuksesta. Tästä syystä pelkästään vuotuiseen sademäärään perustuva kuivuuden määritteleminen ei ole kovinkaan kattava, sillä se jättää lämpötilan ja haihtumisen vaikutuksen käsittelemättä.

Yhdistyneiden kansakuntien ympäristöohjelma (UNEP) käyttää nykyään kaavaa P/PET kuivuusindeksin laskemiseen. Siinä P kuvaa vuotuista sadantaa ja PET potentiaalista kokonaishaihduntaa. Alueet, joiden suhdeluku on alle 0,20, luokitellaan arideiksi, eli kuiviksi ympäristöiksi. Jos suhdeluku on alle 0,05, alue määritellään hyperaridiksi eli äärimmäisen kuivaksi.

## Lähteet
* 
*

### Viitteet
Zatlersin Reformipuolue

**Zatlersin Reformipuolue** () on latvialainen puolue. Sen perusti Latvian silloinen presidentti Valdis Zatlers 23. heinäkuuta 2011, samana päivänä, kun Latviassa järjestettiin kansanäänestys parlamentin hajottamisesta. Puolueen ensimmäiset vaalit olivat 17. syyskuuta 2011 järjestetyt ennenaikaiset parlamenttivaalit.

## Aiheesta muualla
* Zatlera Reformu partija
Mannoosi-6-fosfaatti

**Mannoosi-6-fosfaatti** (C6H13O9P) on mannoosisokerin ja fosforihapon muodostama esteri.

## Biologinen rooli
Mannoosi-6-fosfaatti on välituote mannoosin aineenvaihduntareaktioissa. Eliöiden soluissa mannoosi fosforyloidaan mannokinaasi- tai heksokinaasientsyymien katalysoimana mannoosi-6-fosfaatiksi. Se voidaan isomeroida mannoosifosfaatti-isomeraasin katalysoimana fruktoosi-6-fosfaatiksi. Reaktio on reversiibeli ja sama entsyymi katalysoi myös mannoosi-6-fosfaatin muodostumista fruktoosi-6-fosfaatista.

Mannoosi-6-fosfaatista eliöt muodostavat muun muassa GDP-mannoosia. Manoosi-6-fosfaattiryhmällä on merkitystä myös proteiinien tunnistamisessa. Golgin laitteen cis-osassa lysosomeihin lähetettävien proteiinien mannoosiryhmistä muokataan mannoosi-6-fosfaattiryhmiä. Ryhmän muodostaminen tapahtuu kahdessa vaiheessa. Ensin eräs fosfotransferaasientsyymi liittää proteiinin mannoosiin uridiinidifosfaatti-N-asetyyliglukosamiiniryhmän, joka hajotetaan toisessa vaiheessa N-asetyyliglukosaminidaasientsyymin katalysoimana N-asetyyliglukosamiiniksi ja mannoosi-6-fosfaattiryhmäksi. Golgin laitteen trans-sivulla on mannoosi-6-fosfaattireseptoreja, jotka tunnistavat mannoosi-6-fosfaattiryhmän ja ohjaavat nämä proteiinit kulkeutumaan lysosomiin.

## Lähteet

## Aiheesta muualla
*Human Metabolome Database: Mannose 6-phosphate 
*Kyoto Encyclopedia of Genes and Genomes (KEGG): D-Mannose 6-phosphate
Stereonäkö

**Stereonäkö** () on kyky havaita visuaalisesti rakenteiden kolmiulotteisuus, mikä mahdollistaa suhteellisten etäisyyksien arvioimisen. Eliömaailmassa luonnollisesti kehittynyt ominaisuus voidaan toteuttaa koneellisesti tietotekniikassa.  Stereonäössä hyödynnetään binokulaarisia syvyysvihjeitä eli se on eräänlaista syvyysnäköä. Biologinen havainnointi toteutuu käyttämällä vähintään kahta silmää ja tekninen vähintään kahta kameraa. Valohavaitsimien välinen etäisyys, niiden resoluutio ja kulmaerotuskyky vaikuttavat stereonäön toimintasäteeseen. Sen ulkopuolelle jäävien piirteiden välisestä etäisyydestä ei selviä stereonäöllä muuta kuin että ne ovat tiettyä etäisyyttä kauempana.

Monokulaaristen syvyysvihjeiden hyödyntäminen esimerkiksi valokuvaa tarkkaillessa ei ole stereonäön tyyppistä syvyysnäköä.

Stereonäön toiminta vaatii, että mitattavissa pinnoissa tai valonlähteen projisoimassa kuviossa on riittävästi yksityiskohtia, jotka voi tunnistaa samoiksi eri kuvakulmista.

## Tietojenkäsittelyn osat

### Pisteentunnistin

Pisteentunnistusalgoritmi tai sama ominaisuus eliössä antaa tunnistaa eri kulmista nähdyn tai kuvatun pisteen samaksi eli liittää kohteen pisteen pikseleihin.

### Kulmamittaus

Tietokone voi tehdä oikean laskun trigonometristen kaavojen avulla.

## Tulos

Stereonäön avulla muodostetaan eräänlainen syvyyskartta kahden näkymän perusteella. Syvyyskartan resoluutio on murto-osa kummankin lähteenä olleen kuvan resoluutiosta. Ohjelmistossa tai eliössä voi olla mutkikkaita, olennaisuutta selvittäviä ominaisuuksia. Syvyyskartan tekeminen vain kuva-alan osasta niiden avulla säästää aikaa.


File:Cubic Structure.jpg|Kuutiomainen rakenne normaalissa kuvassa
File:Cubic Frame Stucture and Floor Depth Map.jpg|Syvyyskartta: Lähempänä on tummempaa
File:Cubic Structure and Floor Depth Map with Front and Back Delimitation.jpg|Syvyyskartta: Lähempänä "linssin" etupuolella olevaa polttotasoa on tummempaa.


## Muita vastaavia
### Parallaksi

Tähtitieteessä ja astrometriassa yksi tapa mitata tähden etäisyyttä on ollut mitata tähden näennäinen paikka puolen vuoden välein eli Maan radan eri puolilta. Tästä johdettava kulma on niin sanottu parallaksi, jonka perusteella etäisyyden voi laskea. Parallaksin mittaus onkin tavallaan kaikkein suurinta stereonäköä. Esimerkiksi Hipparcos-satelliitti mittasi parallakseja.

## Lähteet
Paul Mea

**Paul Eusebius Mea Kaiuea** (s. 16. joulukuuta 1939 – 24. kesäkuuta 2021) oli kiribatilainen roomalaiskatolinen piispa. Hänet vihittiin Jeesuksen Pyhän Sydämen lähetyssaarnaajien papiksi 18. tammikuuta 1969 ja nimitettiin Tarawan, Naurun ja Funafutin hiippakunnan piispaksi 15. marraskuuta 1978. Piispaksi vihkiminen seurasi 10. helmikuuta 1979. Pääkonsekraattorina toimi Pierre Guichet, jota avustivat Angelo Acerbi ja Pio Taofinu'u. 10. syyskuuta 1982 alkaen hiippakunta on käsittänyt vain Tarawan ja Naurun, sillä Funafuti irrotettiin siitä erilliseksi Sui Iuris -missioksi.

## Lähteet
Michael Raymond-James

**Michael Raymond-James** (s. 24. joulukuuta 1977 Detroit, Michigan, Yhdysvallat) on yhdysvaltalainen näyttelijä.

## Ura
Michael Raymond-James opiskeli näyttelemistä Lee Strasberg Theatre and Film Institute -koulussa New Yorkissa. Hän esiintyi Pantheon Theaterin näytelmässä *Petrified Forest* ja useissa muissa teatteriesityksissä New Yorkissa kunnes muutti Los Angelesiin. 

Raymond-James esitti Rene Lenieriä sarjassa *[[True Blood]]* -sarjan ensimmäisellä tuotantokaudella vuonna 2008. Hän vieraili sarjassa muutaman kerran myöhemmillä tuotantokausilla. Raymond-Jamesilla oli pääosa sarjassa *[[Terriers]]* vuonna 2010. Sarja kuitenkin lopetettiin yhden tuotantokauden jälkeen. Raymond-James on esiintynyt myös muun muassa televisiosarjoissa *[[C.S.I.]]* ja *[[Teho-osasto (televisiosarja)|Teho-osasto]]* ja elokuvissa *[[Black Snake Moan]]* ja *[[Moonlight Serenade]]*.

## Filmografia
### Elokuvat

### Televisiosarjat

## Lähteet

## Aiheesta muualla
* 
* Michael Raymond-James Allrovi-sivustolla
* HBO - True Blood Cast - Michael Raymond-James
Kantonin televisiotorni

**Kantonin televisiotorni** () on Kantonin kaupungissa Guangdongin maakunnassa Kiinassa sijaitseva televisiotorni. Tornia alettiin rakentaa vuonna 2005 ja torni valmistui vuonna 2010. Torni on 459,2 metriä korkea ja antennin kanssa 600 metriä korkea. Tornissa on kuusi hissiä. Tornissa on myös ravintola. Rakennuksen arkkitehtina toimi hollantilainen Mark Hemel.

## Aiheesta muualla
Ugala

**Ugala** tai **Viljandin draamateatteri Ugala** () on vuonna 1920 perustettu teatteri Viljandin kaupungissa Virossa. Sen nykyinen rakennus on vuodelta 1981.

## Lähteet
Resource Description and Access

**Resource Description and Access** (RDA) on kuvailusäännöstö, joka korvaa ISBD-kuvailusäännöt. Säännöissä pyritään huomioimaan digitaalinen toimintaympäristö ja sen erityisluonne verrattuna esimerkiksi perinteisiin, painettuihin teoksiin. Yhdysvaltain kongressin kirjasto on ilmoittanut siirtyvänsä RDA:n mukaiseen luettelointiin 31. maaliskuuta 2013 mennessä. Vuoden 2013 maaliskuun loppuun mennessä Pohjois-Amerikassa tehdään valmistelevat toimenpiteet koko kirjastoyhteisön siirtymälle RDA:n käyttämiseen. Myös joukko muita kansalliskirjastoja, kuten British Library, Library and Archives Canada, Australian kansalliskirjasto ja Saksan kansalliskirjasto, suunnittelevat RDA:n käyttöönottoa vuoden 2013 aikana.

Kuvailusääntöjä valmistellut yhteistyöelin Joint Steering Committee for Development of RDA julkaisi RDA-standardin kesäkuussa 2010. Sääntöjä ovat testanneet muutamat kirjastot, kuten Kongressin kirjasto. Lopputulema testeistä on ollut se, että välittömiä hyötyjä on vähän, mikäli ainoastaan RDA otetaan käyttöön. Isoja muutoksia tarvittaisiin muun muassa luettelointiformaattiin, mikä on nostanut paineita MARC-formaatin seuraajan löytämiseen.

RDA pohjautuu anglo-amerikkalaisiin luettelointisääntöihin (Anglo-American Cataloguing Rules, AACR2). RDA:n viitekehyksenä ovat Functional Requirements for Bibliographic Records (FRBR) ja sen johdannaiset Functional Requirements for Authority Records (FRAD) ja Functional Requirements for Subject Authority Data (FRSAD). Nämä käsitemallit määrittelevät tiedonhaun kohteet, entiteetit ja näitä kuvailevat tiedot eli attribuutit ja entiteettien keskinäiset suhteet.

Tavoite RDA-ohjeiden mukaisessa aineiston luetteloinnissa on nostaa sisältö esiin teos/ekspressio-tason kautta. Teoksella tarkoitetaan kirjoittajan tuottamaa tiettyä ajatussisältöä, esimerkiksi kirjan kertomaa tarinaa. Ekspressiolla tarkoitetaan tiettyä tekstiä tietynkielisenä. RDA:n mukaisesta metadatasta muodostuu ontologiarakenteisen, merkityksellisten (semanttisten) suhteiden verkosto. Metatiedot voidaan mallintaa semanttiseen webiin eri tavoin, esimerkiksi DCMI-, Indecs Metadata Framework ja RDF-viitekehyksen avulla.

## Katso myös
* Semanttinen Web

## Lähteet

* 
* 
* 
* 

### Viitteet
Retkikunta 29

**Retkikunta 29** () oli Kansainvälisen avaruusaseman 29. miehistö. Retkikunta alkoi 16. syyskuuta 2011 Sojuz TMA-21:n irtautuessa asemasta. Asemalle jääneet Retkikunta 28:n jäsenet jatkoivat asemalla Retkikunta 29:n miehistössä. 14. marraskuuta 2011 asemalle laukaistiin loput retkikunnasta lennolla Sojuz TMA-22. Täydennysmiehistö telakoitui avaruusasemaan 16. marraskuuta 2011. Retkikunta päättyi suunnitelmien mukaan 21. marraskuuta 2011  Sojuz TMA-02M:n irtautuessa asemasta. Fossum, Furukawa ja Volkov laskeutuivat Sojuzin kyydissä pohjoiseen Kazakstaniin.
## Miehistö

## Lähteet

## Aiheesta muualla

*NASAn Expedition 29 Main Page  
*Valokuvia Retkikunta 29:stä 
*Retkikunta 29:n videoita NASAtelevisionin YouTube-kanavalla
*Current ISS On-Orbit Status Report  
*Kansainvälisen avaruusaseman NASAn kotisivu 
*Kansainvälisen avaruusaseman miehistöt
Ubuntu Foundation

**Ubuntu Foundation** on Mark Shuttleworthin ja Canonicalin perustama rahasto, jonka tarkoituksena on varmistaa Ubuntu-Linux-jakelupaketin pitkäaikainen kehitys Canonicalin kaupallisesta toiminnasta riippumatta. Rahasto perustettiin 1. heinäkuuta 2005, ja sen alkupääoma on 10 miljoonaa yhdysvaltain dollaria.

Vaikka rahaston piti alun perin työllistää useita Ubuntu-yhteisön ydinjäseniä, rahasto on pysynyt passiivisena. Mark Shuttleworth kuvaa sitä "hätärahastoksi" siltä varalta, että Canonicalin osallisuus Ubuntu-projektissa päättyy.

## Lähteet

## Aiheesta muualla
*Ubuntu Foundation  Ubuntu.comissa
Lincoln Bank Tower

**Lincoln Bank Tower** on toimistokäytössä oleva pilvenpiirtäjä Fort Waynen kaupungissa Indianan osavaltiossa Yhdysvalloissa. Rakennusta ryhdyttiin rakentamaan vuonna 1929 ja se valmistui vuonna 1930. Rakennus on 95 metriä korkea. Arkkitehtina toimi arkkitehtitoimisto Walker & Weeks. Lincoln Bank Tower oli Indianan osavaltion korkein rakennus aina vuoteen 1962 asti, ja Fort Waynen korkein rakennus vuoteen 1970, jolloin rakennettiin 103-metrinen Fort Wayne National Bank (nykyään PNC Center). Rakennus edustaa art deco -tyyliä. 

## Lähteet

## Aiheesta muualla
José Batlle y Ordóñez

**José Batlle y Ordóñez** (23. toukokuuta 1856–20. lokakuuta 1929) oli Uruguayn presidentti vuosina 1903–1907 ja 1911–1915.

Batlle oli aikaisemman presidentin Lorenzo Batlle y Graun poika. Hän oli taustaltaan lehtimies, päivälehti El Dían perustaja. Hän kuului Colorado-puolueeseen ja oli aktiivinen militarismin vastustaja.

Kahden presidenttikautensa välisen ajan Batlle y Ordóñez vietti Euroopassa opiskelemassa hallintojärjestelmiä. Hän oli sosiaalidemokraatti ja ajoi voimakkaasti sosiaalisia uudistuksia kuten kahdeksan tunnin työpäivää, työttömyyskorvausta ja kansaneläkettä.

## Lähteet
Volodja Semitjov

**Volodja Semitjov**, oik. *Vladimir Semitjov*, myös W. Semitjov, Vladimir Semitjof, Vladimir Semitjov (1. heinäkuuta 1912 Pietari, Venäjä – 10. tammikuuta 1985 Tukholma, Ruotsi), oli venäläissyntyinen ruotsalainen toimittaja ja käsikirjoittaja. Hänen isänsä oli kirjailija Vladimir Semitjov ja veljensä kirjailija ja toimittaja Eugen Semitjov.

Semitjov työskenteli *[[Dagens Nyheter]]in* toimittajana. Hän raportoi lehdelle toisesta maailmansodasta Puolassa ja Suomessa sekä Lähi-idän vuoden 1948 tapahtumia, jotka johtivat Israelin valtion syntymiseen. 1950-luvulla hän siirtyi työskentelemään elokuvan pariin käsikirjoittajana. Semitjov on kääntänyt ruotsiksi muutamia Ilja Ehrenburgin teoksia.

## Teokset
### Kirjalliset teokset
**Ett land försvann: ödesveckor i Polen.* Natur o. kultur, 1939
**En stat är född: kampen om Israel.* Federativ, 1948
*Eugen Semitjovin kanssa: *Viktor Somovs dagbok: Ryssland - från drömmar till mardröm.* Askild & Kärnekull, 1982

### Käsikirjoitukset (valikoima)
* *[[Mask of Murder]]* 1985
* *[[En sån strålande dag]]* 1967
* *[[Hurjimukset tulevat]]* 1965
* *[[Sinitakit]]* 1964
* *[[Wild West Story]]* 1964
* *[[Sjutton år]]* 1958
* *[[Verta käsissämme]]* 1958
* *[[Ei huomispäivää]]* 1957
* *[[Blockerat spår]]* 1955
* *[[Tyttö sateessa]]*
* *[[Ung sommar]]* 1954
* *[[Rakkauden leipä]]* 1953
* *[[Hän tanssi kesän]]* 1951
* *[[Neljä rakkautta]]* 1951
* *[[Sång till friheten]] (myös ohjaus) 1950

===Näyttelijänä===
**Mies, joka lopetti tupakoimisen'' 1972 mies Dolce Vita -ilotalossa

## Lähteet

## Aiheesta muualla
*Vladimir "Volodja" Semitjov , Invandrarförfattare, Immigrant-institutet
* Volodja Semitjov, Svensk Filmdatabas
Pompeii (albumi)

**Pompeii** on saksalaisen progressiivista rockia soittavan yhtyeen Triumviratin viides albumi. Albumi pohjautuu tarinaan Pompejin maanjäristyksestä vuonna 62 sekä Vesuvius-tulivuoren purkauksesta ja lopullisesta tuhosta 17 vuotta myöhemmin.
Albumi äänitettiin Kölnissä Conny´s Studiolla Neuenkirchenissä alkuvuodesta 1977. Äänittäjinä toimivat yhtyeen keulahahmo Jürgen Fritz sekä Conny Plank ja Jürgen Krämer. Conny Plank on toiminut tuottajana mm. Scorpionsin (Lonesome Crow -1972), Kraftwerkin (Autobahn - 1974) , Depeche Moden ja Annie Lennoxin levyillä.

Lähes kaikki kappaleet on jälleen säveltänyt kosketinsoittaja Jürgen Fritz, raidalla 3 sävellystyössä on ollut mukana rumpali Curt Cress ja raidan 4 tekstitykseen on osallistunut "Sondra". Solistina toimii brittiläinen Barry Palmer, joka oli mukana myös yhtyeen edellisellä albumilla. Levyllä avustajina on mm. 21-jäseninen jousisektio konserttimestari Karl Lören johdolla sekä 10-jäseninen taustakuoro.
Puolet yhtyeen jäsenistä oli vaihtunut edellisestä albumista, vain Fritz ja solisti Palmer olivat mukana edellisestä kokoonpanosta.

Levy oli pieni menestys saksalaisilla listoilla myyden yli 100&nbsp;000 kappaletta. Albumin kappaleesta "The Hymn" tuli yhtyeen parhaiten myyty single.

## Kappalelista

#
#
#
#
#
#
#
#

**CD bonusraita:**
:*

## Kokoonpano
* Jürgen Fritz (piano, hammond C3, moog, syntetisoija, sähköpiano, klavinetti)
* Curt Cress (rummut, lyömäsoittimet)
* Dieter Petereit (basso)
* Barry Palmer (laulu)
Taifuuni Oliwa

**Taifuuni Oliwa** oli yksi ennätysmäisen vuoden 1997 Tyynenmeren taifuunikauden 11 supertaifuunista. Oliwa rantautui lounaiseen Japaniin, missä 12 asuntoa tuhoutui ja yli tuhat kärsi vesivahinkoja.

## Lähteet
Archie Panjabi

**Archana ”Archie” Panjabi** (s. 31. toukokuuta 1972 Lontoo) on britti­läinen näyttelijä. Hänet tunnetaan muun muassa roolistaan Kalinda Sharmana televisio­sarjassa *[[Good Wife]]*. Hän voitti Prime­time Emmyn parhaasta nais­sivu­osasta draama­sarjassa vuonna 2010. Hän oli ehdolla samassa kategoriassa myös vuosina 2011 ja 2012.

## Yksityiselämä

Archana Panjabi syntyi Lontoossa intialaisille vanhemmille. 26-vuotiaana hän solmi järjestetyn avio­liiton räätäli Rajesh Nihalanin kanssa.

## Filmografia

## Lähteet

## Aiheesta muualla

*
Melonta kesäolympialaisissa 2016

**[[Melonta|Melonnassa]]** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 20:tta kertaa. Koskimelontakilpailut käytiin 7.–10. elokuuta ja ratamelontakilpailut 16.–21. elokuuta. Koskimelontatapahtumien pitopaikkana oli Estádio Olímpico de Canoagem Slalom kun ratamelontatapahtumat puolestaan järjestettiin Lagoa Rodrigo de Freitaksessa. Parhaiten menestyi Saksa, joka voitti seitsemän mitalia, joista neljä oli kultaa. Unkarilainen Danuta Kozák voitti kolme kultamitalia.

## Aikataulu

## Mitaliyhteenveto

### Koskimelonta

#### Miehet

#### Naiset

### Ratamelonta

#### Miehet

#### Naiset

## Lähteet

## Aiheesta muualla
*Melonta Rio de Janeiron 2016 kesäolympialaisten ja -paralympialaisten virallisilla sivuilla.
Pyöräily kesäolympialaisissa 2016

**[[Pyöräily]]ssä** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 28:tta kertaa. Kilpailut käytiin 6.–21. elokuuta. Tapahtumapaikkoja pyöräilyssä oli neljä, jotka ovat Velódromo Olímpico do Rio (ratapyöräily), Parque do Flamengo (maantiepyöräily), Parque Olímpico de Mountain Bike (maastopyöräily) ja Centro Olímpico de BMX (BMX-pyöräily).

## Mitaliyhteenveto

## Mitalistit

### Maantiepyöräily

### Ratapyöräily

### Maastopyöräily

### BMX

## Lähteet

## Aiheesta muualla

*Pyöräily Rio de Janeiron 2016 kesäolympialaisten ja -paralympialaisten virallisilla sivuilla.
Ratsastus kesäolympialaisissa 2016

**[[Ratsastus|Ratsastuksessa]]** kilpailtiin **[[kesäolympialaiset 2016|Rio de Janeiron kesäolympialaisissa 2016]]** 25:ttä kertaa. Kilpailut käytiin 7.–19. elokuuta Centro Nacional de Hipismossa, jonne mahtui yleisöön 14&nbsp;000 henkeä.

## Mitalistit

## Mitalitaulukko

## Lähteet

## Aiheesta muualla

*Ratsastus Rio de Janeiron 2016 kesäolympialaisten ja -paralympialaisten virallisilla sivuilla.
Miekkailu kesäolympialaisissa 2016

**[[Miekkailu]]ssa** kilpailtiin **[[kesäolympialaiset 2016|Rio de Janeiron 2016 kesäolympialaisissa]]** 28:tta kertaa. Kilpailut käytiin 6.–14. elokuuta OTC Hall 2:ssa, jonne mahtuu yleisöön 10&nbsp;000 henkeä.

## Mitaliyhteenveto

### Miesten kilpailut

### Naisten kilpailut

## Lähteet

## Aiheesta muualla

*Miekkailu Rio de Janeiron 2016 kesäolympialaisten ja -paralympialaisten virallisilla sivuilla.
Jonas Ferdinand Bergenheim

**Jonas Ferdinand Bergenheim** (5. tammikuuta 1796 Ilmajoki – 5. marraskuuta 1847 Vaasa) oli Bergenheim-sukuun kuulunut maanmittari ja sotilas, joka toimi  Maanmittaushallituksen ylitirehtöörinä eli pääjohtajana, samoin kuin Vaasan läänin kuvernöörinä.

Bergenheimin vanhemmat olivat hovioikeuden presidentti Erik Johan Bergenheim ja Hedvig Sofia Hannelius. Hän tuli ylioppilaaksi Turussa 1813 ja opiskeli sitten matematiikkaa, mutta siirtyi 1814 Venäjälle, ensin yleisesikunnan palvelukseen ja sitten vuodesta 1822 Pietarin topografiseen virastoon. Vuonna 1827 Bergenheim piirsi ja julkaisi Inkerinmaan kartan, jonka nimistö perustui Ruotsin hallituksen toimittamaan vuoden 1676 asutuskarttaan.  

Bergenheim osallistui Venäjän käymiin Persian ja Turkin sotiin ja hänet määrättiin 1833 Moldaun ja Valakian hallinnon käytettäväksi. Hän laati näistä alueista ranskankielisen tilastollisen sotatieteellisen esityksen ja sai palkkiona Venäjän hallitukselta 2000 hehtaaria maata. Hän erosi sotapalveluksesta everstinä vuonna 1836, siirtyen Suomen Maanmittaushallitukseen. Siellä hänellä oli hoidossaan muun muassa rajantarkistustehtäviä. Vuonna 1843 hänestä tuli viraston ylitirehtööri, mutta kaksi vuotta myöhemmin hän siirtyi Vaasan läänin kuvernööriksi. 

Bergenheim oli taiteellisesti lahjakas henkilö, maisema-akvarellisti, joka oli kehittänyt taitojaan jo poikavuosista saakka. Hän maalasi akvarelleja sekä Suomesta että Romaniasta. Hän kuoli naimattomana.

## Lähteet
Walther Wenck

**Walther Wenck** (18. syyskuuta 1900 – 1. toukokuuta 1982) oli saksalainen kenraali. Hän oli toisessa maailmansodassa nuorimpia Adolf Hitlerin kenraaleista ja komensi sodan loppuvaiheessa 12. armeijaa. Hän antautui yhdysvaltalaisille joukkoineen välttääkseen joutumasta puna-armeijan vangiksi. Hän oli tärkeässä roolissa Berliinin taistelussa ennen antautumistaan. Wenck joutui sotavankileirille, mutta hänet vapautettiin vuonna 1947. Wenck kuoli auto-onnettomuudessa Bad Rothenfeldessa vuonna 1982.
Muurasjärven kirkko

**Muurasjärven kirkko** on Muurasjärven kylässä Pihtiputaan kunnassa sijaitseva kirkko. Kirkko valmistui vuonna 1963 osittain talkootyönä, ja sen suunnitteli arkkitehti Esko Laitinen. Kirkkoa kunnostettiin ja laajennettiin vuonna 1987. Sen vieressä on hautausmaa, joka perustettiin 1930-luvulla.

Kirkkorakennus on torniton pitkäkirkko, jota kattaa viisto pulpettikatto. Kirkon urut on valmistanut Hans Heinrich vuonna 1970.

## Lähteet
* Pihtiputaan seurakunnan esite
* 
*
Miracle (Von Hertzen Brothersin kappale)

**”Miracle”** on suomalaisen rock-yhtyeen Von Hertzen Brothersin singlejulkaisu albumilta *[[Stars Aligned]]*. Single julkaistiin Suomessa 19. lokakuuta 2010. Isossa-Britanniassa singlestä julkaistiin myös b-puolen sisältävä versio 15. heinäkuuta 2011. B-puolena oli coverversio King Crimsonin kappaleesta ”21st Century Schizoid Man”.

## Kappaleet

## Lähteet
Angel’s Eyes

"**Angel's Eyes**" on suomalaisen rock-yhtyeen Von Hertzen Brothersin toinen singlejulkaisu albumilta *[[Stars Aligned]]*. Se julkaistiin Suomessa 14. helmikuuta 2011.

## Kappalelista
Spartacus (täsmennyssivu)

**Spartacus** voi tarkoittaa ainakin seuraavia:

*Spartacus, gladiaattori, joka johti suurta orjakapinaa antiikin Roomassa
*Spartacus, Stanley Kubrickin ohjaama elokuva Spartacuksesta
*Spartacus, Aram Hatšaturjanin säveltämä baletti Spartacuksesta
*Spartacus, italialainen mykkäelokuva vuodelta 1913
*Spartacus, Triumvirat-yhtyeen albumi
*Spartacus, televisiosarja

## Katso myös
*Spartak
*Spartakiadit
*Spartakistiliitto
Valkopääsorsa

**Valkopääsorsa** (*Oxyura leucocephala*) on pienikokoinen sorsalintujen (*Anseriformes*) lahkoon kuuluva lintu.

Valkopääsorsakoiraan pää on valkoinen ja suuren sinisen nokan tyvellä on kyhmy. Päälaki ja kaula ovat mustat ja selkä ja siivet ovat punaruskeat. Naaraan pää on mustavalkoinen ja nokka pienempi. Valkopääsorsan elinympäristöä ovat järvet. Linnun ravintoa ovat hyönteisten toukat, monisukasmadot ja vesikasvien osat. 

Valkopääsorsaa tavataan Aasiassa, Euroopassa ja Pohjois-Afrikassa. Sen kanta on romahtanut voimakkaasti 1990-luvulla ja vuonna 2011 aikuisia valkopääsorsia arvioitiin olevan 7&nbsp;900–13&nbsp;100 yksilöä. WWF:n pääosin suomalaisista ja syyrialaisista tutkijoista koostunut tutkimusryhmä löysi omissa tutkimuksissaan Syyriasta Al-Jabbul-järveltä 2 400 valkopääsorsan parven, jota pidetään suurimpana yksittäisenä havaintona tästä uhanalaisesta lajista. Merkittävän havainnosta tekee se, että samassa paikassa tavattiin noin 20–30 prosenttia koko maailman arvioidusta valkopääsorsien kannasta.

## Lähteet